CELEX: 31990D0084
Language: el
Date: 1990-02-26 00:00:00
Title: 90/84/ΕΟΚ: Απόφαση του Συμβουλίου της 26ης Φεβρουαρίου 1990 για τη θέσπιση ειδικού κοινοτικού προγράμματος έρευνας και τεχνολογικής ανάπτυξης στον τομέα της ανταγωνιστικότητας της γεωργίας και της διαχείρισης των γεωργικών πόρων ( 1989 - 1993 )

Avis juridique important

|

31990D0084

90/84/ΕΟΚ: Απόφαση του Συμβουλίου της 26ης Φεβρουαρίου 1990 για τη θέσπιση ειδικού κοινοτικού προγράμματος έρευνας και τεχνολογικής ανάπτυξης στον τομέα της ανταγωνιστικότητας της γεωργίας και της διαχείρισης των γεωργικών πόρων ( 1989 - 1993 )  

Επίσημη Εφημερίδα αριθ. L 058 της 07/03/1990 σ. 0009 - 0014 Φινλανδική ειδική έκδοση: Κεφάλαιο 3 τόμος 32 σ. 0060  Σουηδική ειδική έκδοση: Κεφάλαιο 3 τόμος 32 σ. 0060 

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 26ης Φεβρουαρίου 1990  για τη θέσπιση ειδικού κοινοτικού προγράμματος έρευνας και τεχνολογικής ανάπτυξης στον τομέα της ανταγωνιστικότητας της γεωργίας και της διαχείρισης των γεωργικών πόρων (1989 - 1993)  (90/84/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 130 Ο παράγραφος 2,  την πρόταση της Επιτροπής (1),  Σε συνεργασία με το Ευρωπαϊκό Κοινοβούλιο (2),  Έχοντας υπόψη τη γνώμη της Οικονομικής και Κοινωνικής Επιτροπής (3),  Εκτιμώντας:  ότι το άρθρο 130 Ι της συνθήκης προβλέπει ότι η υλοποίηση του προγράμματος-πλαισίου γίνεται μέσω ειδικών προγραμμάτων που αναπτύσσονται στο εσωτερικό κάθε δράσης·  ότι το Συμβούλιο, με την απόφασή του 87/516/Ευρατόμ, ΕΟΚ (4), όπως τροποποιήθηκε από την απόφαση 88/193/Ευρατόμ, ΕΟΚ (5) έχει θεσπίσει πρόγραμμα-πλαίσιο κοινοτικών δράσεων στον τομέα της έρευνας και της τεχνολογικής ανάπτυξης (1987-1991) οποίο προβλέπονται δράσεις για την εκμετάλλευση και την αξιοποίηση των βιολογικών πόρων·  ότι η εν λόγω απόφαση ορίζει ότι η κοινοτική δράση είναι δικαιολογημένη όταν συμβάλλει, μεταξύ άλλων, στην ενίσχυση της οικονομικής και κοινωνικής συνοχής της Κοινότητας και στην προώθηση της συνολικής και αρμονικής της ανάπτυξης, εφόσον συμβιβάζεται με την επιστημονική και τεχνική ποιότητα της έρευνας· ότι το ειδικό πρόγραμμα έρευνας και τεχνολογικής ανάπτυξης στον τομέα της ανταγωνιστικότητας της γεωργίας και της διαχείρισης των γεωργικών πόρων αναμένεται να συμβάλει στην πραγματοποίηση των στόχων της κοινής γεωργικής πολιτικής·  ότι το πρόγραμμα-πλαίσιο προβλέπει ειδικό πρόγραμμα έρευνας και τεχνολογικής ανάπτυξης στον τομέα της ανταγωνιστικότητας της γεωργίας και της διαχείρισης των γεωργικών πόρων, ούτως ώστε να αυξηθεί η αποτελεσματικότητα του ανθρώπινου δυναμικού και των χρηματικών πόρων που αφιερώνονται στη γεωργία και να αντιμετωπιστούν οι οικονομικές, κοινωνικές, περιφερειακές και περιβαλλοντολογικές προκλήσεις που προκύπτουν από την εξέλιξη των γεωργικών δραστηριοτήτων στον οικονομικοκοινωνικό τομέα των αγροτικών περιοχών·  ότι η Κοινότητα οφείλει να προσπαθήσει να επιλύσει τα προβλήματα που προκύπτουν από τα γεωργικά πλεονάσματα, να προσαρμόσει την παραγωγή στις ανάγκες της αγοράς, να διατηρήσει τα γεωργικά εισοδήματα σε εύλογο επίπεδο, να ορθολογικοποιήσει και να εκσυγχρονίσει τις γεωργικές δομές και να εξασφαλίσει την ανταγωνιστικότητα της γεωργίας των Ευρωπαϊκών Κοινοτήτων στη διεθνή αγορά, προφυλάσσοντας και βελτιώνοντας συγχρόνως το περιβάλλον·  ότι οι προσπάθειες αυτές πρέπει να κατευθυνθούν προς την προώθηση και την ανάπτυξη προϊόντων που παρουσιάζουν έλλειμμα στην Κοινότητα, τη βελτίωση της ποιότητας των γεωργικών προϊόντων και την ανάπτυξη νέων χρήσεων για τα παραδοσιακά και τα νέα γεωργικά προϊόντα, με στόχο να αυξηθεί η προστιθέμενη αξία τους·  ότι λόγω της καθυστέρησης που παρουσιάζει η ανάπτυξη πολλών περιοχών της Κοινότητας έναντι άλλων, είναι ανάγκη να προσδιοριστούν οι υπάρχουσες δυνατότητες μείωσης των οικονομικών και κοινωνικών διαφορών μεταξύ των περιοχών που παρουσιάζουν καθυστέρηση όσον αφορά την ανάπτυξή τους και των οικονομικά περισσότερο ανεπτυγμένων περιοχών της Κοινότητας και ιδίως εκεί όπου οι διαφορές αυτές είναι περισσότερο έντονες·  ότι ο περιορισμός του ταχέως αυξανόμενου κόστους των ενδιάμεσων εισροών στον τομέα της γεωργίας είναι ένα από τα κύρια προβλήματα που πρέπει να αντιμετωπισθούν με τη γεωργική έρευνα, ιδίως με την ανάπτυξη νέων λιγότερο δαπανηρών συστημάτων παραγωγής, μεταποίησης και συντήρησης·  ότι η εκπόνηση μακροπρόθεσμων προγραμμάτων για τη διαχείριση των πόρων μπορεί να καταλήξει σε νέους τρόπους διαχείρισης των εδαφών και των υδάτων προς όφελος της γεωργίας, του περιβάλλοντος και της υπαίθρου·  ότι η ανάπτυξη μεθόδων και υπηρεσιών διάδοσης των αποτελεσμάτων σε θέματα γεωργικής έρευνας θα διευκολύνει την προσαρμογή στην αλλαγή και την εξέλιξη της κοινής γεωργικής πολιτικής·  ότι το πρόγραμμα θα εφαρμοσθεί και θα αναπτυχθεί σε στενή συνεργασία με τις δράσεις του προγράμματος-πλαισίου, ιδίως όσον αφορά τα προγράμματα Eclair και Flair,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται για πενταετή περίοδο, που αρχίζει στις 26 Φεβρουαρίου 1990, ειδικό κοινοτικό πρόγραμμα τεχνολογικής έρευνας και ανάπτυξης στον τομέα της ανταγωνιστι  κότητας της γεωργίας και της διαχείρισης των γεωργικών πόρων, το οποίο ορίζεται στο παράρτημα Ι.  Άρθρο 2  Το ποσό που θεωρείται αναγκαίο για την εκτέλεση του προγράμματος ανέρχεται σε 55 εκατομμύρια Ecu· στο εν λόγω ποσό συμπεριλαμβάνονται οι δαπάνες για την απασχόληση προσωπικού 16 ατόμων.  Ενδεικτική κατανομή του ποσού παρατίθεται στο παράρτημα ΙΙ.  Άρθρο 3  Οι λεπτομέρειες εφαρμογής του προγράμματος ορίζονται στο παράρτημα Ι.  Άρθρο 4  1. Κατά τη διάρκεια του τρίτου έτους της εφαρμογής του, η Επιτροπή εξετάζει το πρόγραμμα και υποβάλλει στο Ευρωπαϊκό Κοινοβούλιο και στο Συμβούλιο έκθεση σχετικά με τα αποτελέσματα της εν λόγω επανεξέτασης η οποία συνοδεύεται, αν είναι απαραίτητο, από προτάσεις τροποποίησης ή παράτασης του προγράμματος.  2. Στο τέλος του προγράμματος η Επιτροπή προβαίνει σε αξιολόγηση των αποτελεσμάτων και υποβάλλει στο Ευρωπαϊκό Κοινοβούλιο και στο Συμβούλιο σχετική έκθεση.  3. Οι προαναφερόμενες εκθέσεις συντάσσονται λαμβανομένων υπόψη των στόχων που ορίζονται στο παράρτημα Ι της παρούσας απόφασης και σύμφωνα με το άρθρο 2 παράγραφος 2 της απόφασης 87/516/Ευρατόμ, ΕΟΚ.  Άρθρο 5  Η Επιτροπή είναι υπεύθυνη για την εκτέλεση του προγράμματος.  Η Επιτροπή των Ευρωπαϊκών Κοινοτήτων επικουρείται από επιτροπή την οποία αποτελούν αντιπρόσωποι των κρατών μελών. Την προεδρία της επιτροπής ασκεί ο επίτροπος της Επιτροπής των Ευρωπαϊκών Κοινοτήτων.  Άρθρο 6  Ο αντιπρόσωπος της Επιτροπής των Ευρωπαϊκών Κοινοτήτων υποβάλει υποβάλλει επιστροπή σχέδιο όσον αφορά τα μέτρα που πρέπει να ληφθούν. Η Επιτροπή γνωμοδοτεί επί του εν λόγω σχεδίου εντός προθεσμίας που ορίζει ο πρόεδρος ανάλογα με την επείγουσα φύση του εκάστοτε θέματος. Η γνωμοδότηση εκδίδεται με την πλειοψηφία που προβλέπεται στο άρθρο 148 παράγραφος 2 της συνθήκης για την έγκριση των αποφάσεων που το Συμβούλιο καλείται να λάβει προτάσει της Επιτροπής των Ευρωπαϊκών Κοινοτήτων. Στις ψηφοφορίες στα πλαίσια της Επιτροπής, οι ψήφοι των αντιπροσώπων σταθμίζονται όπως ορίζεται στο προαναφερόμενο άρθρο. Ο πρόεδρος δεν συμμετέχει στην ψηφοφορία.  Η Επιτροπή των Ευρωπαϊκών Κοινοτήτων λαμβάνει άμεσα εφαρμόσιμα μέτρα. Ωστόσο, εάν τα εν λόγω μέτρα δεν συμβιβάζονται με τη γνώμη της επιτροπής, η Επιτροπή των Ευρωπαϊκών Κοινοτήτων τα ανακοινώνει αμέσως στο Συμβούλιο. Σε αυτήν την περίπτωση η Επιτροπή των Ευρωπαϊκών Κοινοτήτων μπορεί να λαμβάνει την εφαρμογή των μέτρων που αποφάσισε για νέα το πολύ μήνα από την ημερομηνία της ανακοίνωσης αυτής.  Το Συμβούλιο μπορεί, με ειδική πλειψηφία, να λάβει διαφορετική απόφαση εντός της προθεσμίας που προβλέπεται στο δεύτερο εδάφιο.  Άρθρο 7  Η διαδικασία που ορίζεται στο άρθρο 6 εφαρμόζεται ιδίως:  - στο περιεχόμενο των προσκλήσεων για υποβολή προτάσεων,  - στην αξιολόγηση των προτεινόμενων δράσεων και του υπολογιζόμενου ποσού της κοινοτικής συμμετοχής στις εν λόγω δράσεις,  - στις παρεκκλίσεις από τους γενικούς κανόνες σχετικά με τη συμμετοχή της Κοινότητας που αναφέρονται στο παράρτημα Ι,  - σε κάθε αναπροσαρμογή της κατανομής του ποσού που αναφέρεται, ενδεικτικά, στο παράρτημα ΙΙ,  - στα μέτρα που πρέπει να ληφθούν για την αξιολόγηση του προγράμματος,  - στις λεπτομέρειες διάδοσης, προστασίας και εκμετάλλευσης των αποτελεσμάτων των ερευνών που πραγματοποιούνται στο πλαίσιο του προγράμματος.  Άρθρο 8  Η παρούσα απόφαση απευθύνεται στα κράτη μέλη.  Βρυξέλλες, 26 Φεβρουαρίου 1990.  Για το Συμβούλιο  Ο Πρόεδρος  M. SMITH  (1) ΕΕ αριθ. C 146 της 13. 6. 1989, σ. 15.  (2) ΕΕ αριθ. C 158 της 26. 6. 1989, σ. 90 και απόφαση της 14. 2. 1990 (δεν έχει ακόμη δημοσιευθεί στην Επίσημη Εφημερίδα).  (3) ΕΕ αριθ. C 56 της 6. 3. 1989, σ. 22.  (4) ΕΕ αριθ. L 302 της 24. 10. 1987, σ. 1.  (5) ΕΕ αριθ. L 89 της 6. 4. 1988, σ. 35.  ΠΑΡΑΡΤΗΜΑ Ι  ΕΙΔΙΚΟ ΚΟΙΝΟΤΙΚΟ ΠΡΟΓΡΑΜΜΑ ΕΡΕΥΝΑΣ ΚΑΙ ΤΕΧΝΟΛΟΓΙΚΗΣ ΑΝΑΠΤΥΞΗΣ ΣΤΟΝ ΤΟΜΕΑ ΤΗΣ ΑΝΤΑΓΩΝΙΣΤΙΚΟΤΗΤΑΣ ΤΗΣ ΓΕΩΡΓΙΑΣ ΚΑΙ ΤΗΣ ΔΙΑΧΕΙΡΙΣΗΣ ΤΩΝ ΓΕΩΡΓΙΚΩΝ ΠΟΡΩΝ  (1989-1993)  ΣΤΟΧΟΙ  Το πρόγραμμα έρευνας χάρη ιδίως στην ανάπτυξη και τη χρήση της τεχνολογίας, θα έχει τους επόμενους στόχους:  1. Παροχή βοήθειας στους γεωργούς για να προσαρμοστούν στις νέες συνθήκες που δημιουργούν η υπερπαραγωγή και η πολιτική περιορισμού τιμών και αγορών.  2. Διατήρηση του επιπέδου των εισοδημάτων από τις εκμεταλλεύσεις και ενθάρρυνση της διαρθρωτικής μεταρρύθμισης με ταυτόχρονο έλεγχο του προϊόντος και μείωση του κόστους παραγωγής.  3. Μέριμνα και βελτίωση της κατάστασης της γεωργίας, σύμφωνα με την κατάσταση των αγορών σε όλες τις περιοχές που παρουσιάζουν καθυστέρηση όσον αφορά την ανάπτυξή τους με ελλειμματικές γεωργικές δομές, ούτως ώστε να συμβάλλει στην ενίσχυση της οικονομικής και κοινωνικής συνοχής στην Κοινότητα.  4. Προστασία των φυσικών πόρων και του τοπίου, φροντίζοντας η εφαρμογή των αναπτυσσόμενων τεχνολογιών και των τροποποιήσεων των συστημάτων παραγωγής να οδηγεί στη βελτίωση του περιβάλλοντος.  5. Ανάπτυξη των υπηρεσιών και των υποδομών παροχής γεωργικών πληροφοριών προκειμένου να βελτιωθεί η διάδοση των αποτελεσμάτων της έρευνας εντός και μεταξύ των κρατών μελών.  ΠΕΡΙΕΧΟΜΕΝΟ  Οι ερευνητικές δραστηριότητες υποδιαιρούνται στους ακόλουθους τέσσερις τομείς:  1. Μετατροπή, διαφοροποίηση, συμπεριλαμβανομένης της εκτατικοποίησης της παραγωγής, μείωση του κόστους και προστασία του αγροτικού περιβάλλοντος:  - εισαγωγή βελτιωμένων ποικιλιών φυτικών ειδών και νέων ποικιλιών προϊόντων εκτός εποχής και υποπροϊόντων, ιδίως για αύξηση της προστιθέμενης αξίας τους,  - συστήματα εναλλακτικής παραγωγής στην κτηνοτροφία, ιδίως όσον αφορά τα αιγοειδή, τα προβατοειδή, τις θηλάζουσες αγελάδες, τα ιπποειδή και τα θηράματα, ούτως ώστε να αποφευχθούν τα πλεονάσματα,  - βελτίωση της αποδοτικότητας των δασοσκεπών γεωργικών εκτάσεων, ανάπτυξη ολοκληρωμένων συστημάτων που αφορούν τα δάση και τους βοσκότοπους, προσδιορισμός φυτών που μπορούν ενδεχομένως να χρησιμοποιηθούν για συγκαλλιέργεια,  - βελτιωμένος, ολοκληρωμένος και βιολογικός έλεγχος, μειωμένη και βελτιωμένη χρήση λιπασμάτων, μηκυτοκτόνα, ζιζανιοκτόνα, και εντομοκτόνα στα συστήματα παραγωγής,  - ανάπτυξη των εναλλακτικών γεωργικών πρακτικών, ιδίως όσον αφορά τη βιολογική καλλιέργεια, με στόχο την προφύλαξη των φυσικών πόρων και της υπαίθρου,  - ανάπτυξη μέτρων που ευνοούν την εξέλιξη της κοινής πολιτικής των γεωργικών διαρθρώσεων χρησιμοποιώντας βασικά στοιχεία που είναι αναγκαία για τη σύλληψη, την αξιολόγηση και τη διαχείριση της πολιτικής αυτής,  - προσδιορισμός των επιλογών σχετικά με άλλες χρήσεις των γαιών που αποσύρονται από την καλλιέργεια σε περιοχές όσον αφορά το περιβάλλον μέσω συστημάτων διαχείρισης των εδαφών και των υδάτων.  2. Ποιότητα των προϊόντων, νέες χρήσεις για τα παραδοσιακά γεωργικά προϊόντα, φυτοϋγειονομικές και ζωοϋγειονομικές πτυχές:  - ορισμός, εκτίμηση και καθορισμός της ποιότητας των γεωργικών προϊόντων εκεί όπου μπορούν να υπάρξουν αγορές, ιδίως εάν είναι δυνατό να δοθεί στα προϊόντα μεγαλύτερη προστιθέμενη αξία,  - τεχνικές προς εφαρμογή πριν και μετά τη συγκομιδή, συμπεριλαμβανομένων της μεταφοράς και αποθήκευσης, με στόχο τη βελτίωση της ποιότητας,  - συνέπειες των υπολειμμάτων, των τοξινών και άλλων βλαβερών ουσιών που ενδεχομένως περιέχονται στα γεωργικά προϊόντα,  - προετοιμασία των γεωργικών προϊόντων προς συσκευασία και μέθοδοι συσκευασίας, ούτως ώστε να εξασφαλίζεται καλύτερη ποιότητα και ασφάλεια, όσον αφορά το περιβάλλον,  - ανίχνευση των φυτικών και ζωϊκών ασθενειών, καταπολέμηση των εν λόγω ασθενειών που απειλούν την Κοινότητα και βελτίωση των όρων διαβίωσης των κατοικιδίων ζώων,  - νέες χρήσεις και βελτίωση της ποιότητας των παραδοσιακών προϊόντων. 3. Κοινωνικοοικονομικές πτυχές και ειδικές δράσεις για όλες τις περιοχές που παρουσιάζουν καθυστέρηση όσον αφορά την ανάπτυξή τους:  - εξέλιξη των διαρθρωτικών, κοινωνικών και οικονομικών επιπτώσεων από την εφαρμογή των κοινοτικών πολιτικών στις εν λόγω περιοχές,  - έρευνα σχετικά με τα εμπόδια που παρουσιάζονται όσον αφορά την ανάπτυξη στις εν λόγω περιοχές και προσανατολισμοί των μεταγενέστερων δράσεων σε θέματα έρευνας και ανάπτυξης,  - ειδικά περιφερειακά προβλήματα που απορρέουν από τη μετατροπή, τη διαφοροποίηση και την εκτατικοποίηση των καλλιεργειών και της κτηνοτροφίας,  - ειδικά περιφερειακά προβλήματα που απορρέουν από τη μετατροπή σε δασοσκεπείς και δασοκομικές εκτάσεις,  - ειδικές περιφερειακές δράσεις για την επίλυση των προβλημάτων που τίθενται από την ανεπαρκή σύσταση του νερού, το πλεόνασμα ή/και την έλλειψη νερού,  - δράσεις με στόχο τη βελτίωση της χρήσης μηχανών στη γεωργία σε ειδικές περιοχές,  - ολοκληρωμένη αγροτική ανάπτυξη.  4. Μέθοδοι και υπηρεσίες πληροφοριών του γεωργικού τομέα σε θέματα έρευνας, ιδίως όσον αφορά το παρόν πρόγραμμα:  - ολοκλήρωση των ενημερωτικών συστημάτων της κοινοτικής γεωργικής έρευνας για βελτίωση της πρόσβασης στα εν λόγω συστήματα, διάδοση των αποτελεσμάτων τους και ανάπτυξη των υπηρεσιών που ανταποκρίνονται στις ανάγκες της κοινής γεωργικής πολιτικής και του αγροτικού πληθυσμού,  - ανάπτυξη της τεχνολογίας πληροφοριών σε γεωργικά θέματα για αποφυγή των επικαλύψεων για βελτίωση της ποιότητας της γεωργικής έρευνας στην Κοινότητα και αύξηση της προστιθέμενης αξίας,  - εφαρμογή μοντέλων για τις πληροφορίες που αφορούν τα γεωργικά συστήματα παραγωγής καθώς και μοντέλων, με τη βοήθεια ηλεκτρονικών υπολογιστών, των συστημάτων αυτών, με σκοπό τον καλύτερο προσδιορισμό της έρευνας και των αναγκών των κοινοτικών προγραμμάτων σε πληροφορίες.  ΤΡΟΠΟΣ ΕΦΑΡΜΟΓΗΣ  Το πρόγραμμα αποτελείται από δραστηριότητες που πραγματοποιούνται μέσω συγχρηματοδοτούμενων ερευνητικών συμβάσεων που εγκρίνονται κατόπιν διαδικασίας επιλογής, η οποία συνίσταται σε πρόσκληση για υποβολή προτάσεων και δημοσιεύεται στην Επίσημη Εφημερίδα των Ευρωπαϊκών Κοινοτήτων. Οι συμμετέχοντες μπορεί να είναι οργανισμοί δημοσίου ή ιδιωτικού δικαίου όπως ιδρύματα ερευνών και πανεπιστήμια, βιομηχανικές και γεωργικές επιχειρήσεις, φυσικά πρόσωπα, ενώσεις και συνεταιρισμοί ή συνδυασμός αυτών των διαφορετικών μορφών με έδρα εντός της Κοινότητας.  Όσον αφορά τις συγχρηματοδοτήσεις συμβάσεις, η συμμετοχή της Κοινότητας αντιπροσωπεύει, κατά γενικό κανόνα, ποσοστό που δεν υπερβαίνει το 50 % των συνολικών εξοδων. Εναλλακτικά, σε περίπτωση σχεδίων που πραγματοποιούνται από πανεπιστήμια και ερευνητικά ιδρύματα, βάσει του παρόντος προγράμματος η Κοινότητα μπορεί να αναλάβει μέχρι και 100 % των επιπρόσθετων εξόδων. Κατά γενικό κανόνα, οι συμβάσεις θα πρέπει να εφαρμόζονται από συμμετέχοντες που προέρχονται από περισσότερα από ένα κράτη μέλη.  Το πρόγραμμα περιλαμβάνει επίσης συντονισμένες δραστηριότητες, υποτροφίες για εκπαίδευση και κινητικότητα. Προβλέπονται διαφημιστικές δραστηριότητες για την προώθηση της συμμετοχής στις συνεδριάσεις, τα σεμινάρια, τα εργαστήρια και τις υποτροφίες και για την όσο το δυνατόν καλύτερη διάδοση των αποτελεσμάτων στην Κοινότητα.  Κατά την εφαρμογή του προγράμματος, η Επιτροπή θα εξασφαλίζει το στενό συντονισμό με άλλες κοινοτικές ερευνητικές δραστηριότητες, ιδίως με τα τρέχοντα προγράμματα που περιλαμβάνουν τη γεωργία, τις βιοτεχνολογίες και το περιβάλλον.  ΑΞΙΟΛΟΓΗΣΗ  Η ανακοίνωση της Επιτροπής στο Συμβούλιο σχετικά με σχέδιο κοινοτικής δράσης για την αξιολόγηση των κοινοτικών δραστηριοτήτων έρευνας και ανάπτυξης για τα έτη 1987-1991 (1) ορίζει ότι οι στόχοι κάθε ερευνητικού προγράμματος πρέπει να μπορούν να ελεγχθούν.  Ο γενικός στόχος του προγράμματος αυτού είναι η ενίσχυση της ανταγωνιστικότητας της γεωργίας και η διαχείριση της κοινής γεωργικής πολιτικής και του αγροτικού πληθυσμού. Το πρόγραμμα στοχεύει σε μια μεγαλύτερη οικονομική και κοινωνική συνοχή, καθώς και στην προστασία του περιβάλλοντος.  Οι ειδικοί στόχοι προσδιορίζονται στην αρχή του παρόντος παραρτήματος.  Μετά το δεύτερο έτος εφαρμογής, το πρόγραμμα θα αξιολογηθεί με βάση τα επόμενα κριτήρια:  1. Να αποδειχθεί ότι έχουν τεθεί σε εφαρμογή νέες ερευνητικές δραστηριότητες σχετικά με ορισμένα επιλεγμένα συστήματα γεωργικής παραγωγής με στόχο τη βελτίωση της διάθεσης των προϊόντων στις αγορές και να εξακριβωθεί εάν τα αποτελέσματα των εν λόγω ερευνών παρουσιάζουν πλεονεκτήματα.  2. Να εξακριβωθεί εάν οι νέες έρευνες σε θέματα ποιότητας επέτρεψαν την παραγωγή προϊόντων ανώτερης ποιότητας και τη βελτίωση της υγείας των καλλιεργειών και των ζώων.  3. Να αποδειχθεί ότι για τις περιοχές που παρουσιάζουν καθυστέρηση όσον αφορά την ανάπτυξή τους, πρόσθετες έρευνες επέτρεψαν να προσδιορισθούν τα εμπόδια, να καθοριστεί ο τρόπος δράσης που θα αποτελέσει την απαρχή της επίλυσης των προβλημάτων και ο τρόπος με τον οποίο ορισμένες ειδικές δράσεις θα μπορούσαν να βελτιώσουν την οικονομική και κοινωνική συνοχή αυτών των περιοχών.  4. Να αποδειχθεί ότι, πέρα από την καλύτερη χρήση του μόνιμου καταλόγου σχεδίων γεωργικής έρευνας (AGREP) και της βάσης δεδομένων EUR-AGRIS, υπήρξε εξέλιξη που αποσκοπεί στη συχνότερη προσφυγή σε νέες τεχνολογίες με στόχο τη βελτίωση της διάδοσης των αποτελεσμάτων της γεωργικής έρευνας, ιδίως βάσει του παρόντος προγράμματος.  5. Να προσδιοριστεί εάν οι ενέργειες συντονισμού συμφωνούν με τους στόχους του προγράμματος, εάν αυξάνουν τη χρησιμότητα και τον αντίκτυπό του, καθώς και την αξία των σημαντικών εθνικών ερευνητικών προγραμμάτων που διεξάγονται στα κράτη μέλη, εάν προωθούνται σε ευρεία κλίμακα και ελέγχονται με τον κατάλληλο τρόπο.  6. Να αποδειχθεί ότι οι εργασίες ήταν συμπληρωματικές και συντονισμένες με άλλες κοινές δράσεις.  Στο πέρας του προγράμματος η αξιολόγηση θα γίνη με βάση τα ανωτέρω κριτήρια, καθώς και τα ακόλουθα κριτήρια:  1. Να προσδιορισθεί εάν τα αποτελέσματα που επιτεύχθηκαν χάρη στο εν λόγω κοινοτικό πρόγραμμα κοινοτικής έρευνας μπορούν να συμβάλλουν στην εξεύρεση λύσεων σε ορισμένα σοβαρά προβλήματα τα οποία αντιμετωπίζει η κοινή γεωργική πολιτική.  2. Να προσδιορισθεί εάν η εκμετάλλευση των βιολογικών πόρων προς όφελος της γεωργίας στην Κοινότητα ενισχύει την ανταγωνιστικότητα της κοινοτικής γεωργίας, ότι γίνεται σωστή διαχείριση των πόρων, ότι μειώνονται οι βλαβερές επιπτώσεις στην υγεία και στο περιβάλλον και ότι παρέχεται μεγαλύτερη προσοχή στην προστασία και στην αξιοποίηση της φύσης και της αγροτικής κοινωνίας.  3. Να προσδιορισθεί εάν το πρόγραμμα έδωσε προστιθέμενη αξία πολυεθνικού χαρακτήρα στις συντονισμένες δράσεις και επέτρεψε την αποφυγή των επικαλύψεων στις ερευνητικές προσπάθειες.  4. Να προσδιορισθεί εάν τα εφαρμόσιμα αποτελέσματα εξετάστηκαν όσον αφορά τις οικολογικές, διαρθρωτικές κοινωνικές και οικονομικές τους συνέπειες.  5. Να προσδιορισθεί εάν η διάδοση των αποτελεσμάτων συνέβαλε στη μεταφορά ερευνητικών μεθόδων και δραστηριοτήτων σε περιοχές όπου δεν είχε πραγματοποιηθεί καμία έρευνα.  6. Να προσδιορισθεί εάν ελήφθησαν δεόντως υπόψη όλα τα κριτήρια επιλογής που περιλαμβάνονται στο παράρτημα ΙΙΙ της απόφασης 87/516/Ευρατόμ, ΕΟΚ.  (1) ΕΕ αριθ. C 14 της 20. 1. 1987, σ. 5.  ΠΑΡΑΡΤΗΜΑ ΙΙ  Ενδεικτική εσωτερική κατανομή των πόρων  1.2 //  // (%)   // Ι. Δράσεις που πραγματοποιούνται σε συμβατική βάση   //   // 1. Μετατροπή, διαφοροποίηση, συμπεριλαμβανομένης της εντατικοποίησης της παραγωγής, μείωση του κόστους και προστασία του αγροτικού περιβάλλοντος   // 34,0   // 2. Ποιότητα των προϊόντων, φυτοϋγειονομικές και ζωοϋγειονομικές πλευρές και νέες χρήσεις για τα παραδοσιακά προϊόντα   // 20,9   // 3. Κοινωνικοοικονομική πλευρά και ειδικές δράσεις υπέρ όλων των περιοχών που παρουσιάζουν καθυστέρηση όσον αφορά την ανάπτυξή τους   // 18,3   // 4. Βελτίωση της διάδοσης και της εφαρμογής των αποτελεσμάτων, ιδίως όσων επιτεύχθηκαν βάσει του παρόντος προγράμματος γεωργικής έρευνας   // 5,3   // ΙΙ. Συντονισμένες δράσεις   //  // Λειτουργικά έξοδα για τις συνεδριάσεις, τα σεμινάρια, τις εκδόσεις, την προώθηση των αποτελεσμάτων, το μόνιμο κατάλογο αγροτικής έρευνας και την αξιολόγηση του προγράμματος   // 16,2   // ΙΙΙ. Υποτροφίες εκπαίδευσης και κινητικότητας   // 5,3  100 (1)  (1) Από το οποίο ποσοστό 9 % περίπου αντιπροσωπεύει έξοδα τα οποία κατανέμονται αναλογικά προς τις διάφορες σχεδιαζόμενες επιστημονικές δραστηριότητες.